text: Glædelig jul
  07 december 2014 kl. 09.20
  Der er allerede godt gang i jule-videokort fra TV SYDs studie. Gode muligheder for at sende en anderledes levende hilsen
  
  Vi kender det godt. At sidde og skrive en masse julehilsner. Eller at sende julens hilsner via Facebook. 
  Men her tilbyder vi - kun i dag - en mulighed for at lave en anderledes, levende julehilsen med en lille video. Vi har åbnet vores nyhedsstudie og lavet et flot snelandskab som baggrund.
  TV SYDs receptionist Kirsten Kenne står klar til at tage imod. Velkommen!
  Se her Familien Hansens julehilsen. Far Morten, mor Marianne og juledøtrene Katrine 10 år og Louise 8 år fra Øster Snede.
  